cyanic-selkie/wikianc huggingface dataset:
Jean-Baptiste Lully
1682 ass den Haff op Versailles geplënnert, an de Lully huet Persée fir déi Geleeënheet opgefouert. Dat Stéck mam gréisste Succès, Amadis, koum 1684 eraus. Et gouf bis zum Louis sengem Doud all Joer gespillt.
Duerno ass et awer mam Lully senger Gonscht beim Kinnek biergof gaangen: Dem Louis seng Maîtresse, d'Madame de Maintenon, hat eppes souwuel géint dem Lully seng Musek, wéi och géint de Lully selwer (deem seng Homosexualitéit se net toleréiert huet). Ënner hirem Afloss wollt de Louis ëmmer manner mat him ze dinn hunn. De Lully huet z. B. 1686 seng nei Oper Armide missen zu Paräis an net um Haff zu Versailles opféiere loossen.
Hien huet nach e puer Stécker geschriwwen, déi de Kinnek ëmgaachele sollten, wéi Acis et Galatée (1686) oder en Te Deum, dat e geschriwwen hat, wéi de Kinnek schwéier krank war. Bei der Première dovun, den 8. Januar 1687 an der Église des Pères Feuillants, huet de Lully sech mam Taktbéngel sou onglécklech op de Fouss geschloen, datt deen entzünt ass an de Lully e puer Méint drop un de Suiten dovu gestuerwen ass.
Dem Lully gëtt haut e groussen Afloss op d'europäesch Musekslandschaft vum spéide 17. Joerhonnert attestéiert.
Superjhemp
De Superjhemp ass eng Lëtzebuerger Comicsserie mam Protagonist mam selwechten Numm, déi vum Lucien Czuga geschriwwen a vum Roger Leiner gezeechent gouf.
An all Episod muss de Superjhemp d'Land Luxusbuerg virun engem oder méi Béise retten, wéi dem Filip von Filoux, dem Jessica Jaguar oder anere Polit-Terroristen. A sengen Aventurë begéint een ëmmer erëm Karikature vu verschiddene bekannte Lëtzebuerger, an och déi lëtzebuergesch an international Aktualitéit vum viregte Joer gëtt dodra verschafft.
2006 waren am Ganzen 185.000 Exemplaire verkaf ginn (déi zwéin éischt Bänn haten an deem Ament jeeweils 15.000 Keefer fonnt). Et ass domat dat meescht verkaaft Buch op Lëtzebuergesch.
2015 gouf d'Serie mat engem Spin-off ersat, de Littel Superjhemp.
Am Oktober 2018 koum De Superjhemp retörns vum Félix Koch eraus, e Spillfilm, deen op de Figuren aus der Superjhemp-Serie baséiert.
Am Juni 2023 gouf zu Miersch eng 500 Kilo schwéier bronze Statu vum Superjhemp, vun der Kënschtlerin Katarzyna Kot, opgestallt.
Toaster
En Toaster ass en elektreschen Apparat, mat deem ee Scheiwe Brout grillt (toast).
Déi gängest Form ass haut de Pop-up-Toaster, bei deem een uewen jee eng Tranche Brout an zwou Splécke stécht, an se da mat engem Hiewelmechanismus laanscht Säit an den Apparat erofléisst, wou se vun zwou Säite gegrillt gëtt. No enger bestëmmter Zäit - déi een astelle kann - spréngt de Plateau mat de fäerdeg getoaste Schmieren drop an d'Luucht, sou datt een s'eraushuele kann.
Moundrill
Als Moundrill ginn an der Geologie a Planetologie laang schmuel kanalaarteg Déiften um Äerdmound bezeechent. Op der Äerd géif een änlech Formatiounen als Grief bezeechnen, mä fir de Mound hat sech d'Bezeechnung Rima (pl.:Rimae) etabléiert. Et gëtt tëscht dräi Aarte vu Rillen ënnerscheet: Déi bekanntst Moundrille sinn:
Fondation Félix Chômé
D'Fondation Félix Chomé ass eng lëtzebuergesch Stëftung déi 1972 op Initiativ vum Félix Chomé senger Witfra der Alice Chomé-Bastian gegrënnt gouf. D'Stëftung huet als Haaptobjet sech fir e wierdege Logement vun eelere Leit aus klenge Verhältnesser anzesetzen.
Zanter 1976 bedreift d'Fondatioun zu Eech d'Résidence Félix Chomé an där Leit vu méi wéi 60 Joer déi just e klengt Akommes hunn, encadréiert mä autonom liewe kënnen. D'Käschte fir do ze wunnen hänke vun der finanzieller Situatioun vun de betraffene Leit of. Den 19. Oktober 2011 gouf zu Eech, nieft deem éischte Gebai, de Grondstee fir eng nei Residenz geluecht déi déi al soll ersetzen.
Am Joer 2010 gouf eng zweet Residenz zu Macedo de Cavaleiros am Norde vu Portugal, wou déi meescht portugisesch Immigranten zu Lëtzebuerg hierkommen, ageweit. Dëst Haus ka 55 Leit ophuelen a 40 weidere bei hinnen doheem Hëllef ubidden.
D'Stëftung vergëtt och d'Studiebourse Félix Chomé-Bastian.
Enn vum Exercice 2010 hat d'Fondatioun en netto Patrimoine vu knapps 40 Milliounen Euro.
Portal:Schach
{|width="100%" cellspacing="0" cellpadding="0" style="background-color:transparent"
[[Fichier:Nuvola apps kdmconfig.png|30px]] Schachspiller
[ änneren]
[[Fichier:Nuvola apps keyboard.png|30px]] Neist Artikelen
<div style="background-color:#ADA9E0;font-size:1px;height:5px;border:1px solid #AAAAAA;-moz-border-radius-topright:0.5em;-moz-border-radius-topleft:0.5em;">
<h2 style="letter-spacing:3px">Aner Portaler
Skopin
Skopin (op Russesch: Скопин) ass eng Stad am Oblast Rjasan am Zentralrussesche Federatiounskrees a Russland. Se läit eng 109 km südlech vu Rjasan.
Et ass de Verwaltungszentrum vum Distrikt Skopin a vum Stadkrees Skopin. Si huet Awunner (Stand ). D'Stad huet eng Fläch vun zirka 31 km².
Skopin gouf am Joer 1597 fir d'éischt ernimmt. 1778 krut et d'Stadrechter.
Gjon's Tears
De Gjon Muharremaj, och bekannt als Gjon's Tears, gebuer den 29. Juni 1998 zu Broc, ass e Schwäizer Sänger a Lidderschreiwer vun albanesch-kosovarescher Ofstamung. Hien huet d'Schwäiz beim Eurovision Song Contest 2021 zu Rotterdam an Holland mam Lidd Tout l'Univers vertrueden. Bei der Finall koum hien op déi drëtt Plaz mat 432 Punkten.
Carl Alvar Wirtanen
De Wirtanen hat Astronomie, Physik a Mathematik op der University of Virginia studéiert. 1939 krut hien do de Master-Titel, an huet weider am McCormick-Observatoire vun der University of Virginia geschafft. Vun 1941 bis 1978 war hien am Lick-Observatoire vun der University of California um Mt. Hamilton (Kalifornien) ugestallt, mat enger Ënnerbriechung am Zweete Weltkrich wärend där hie Fuerschungen an der Ballistik gemaach huet. De Wirtanen war am Lick-Observatoire Observateur a Fuerschungsassistent, an huet en ettlech grouss Observatiounsprogrammer matgemaach.
De Wirtanen hat och fënnef Koméiten entdeckt, vun deenen dee bekanntsten de periodesche Koméit 46P/Wirtanen däerft sinn, an aacht Asteroiden. Zesumme mam Charles Donald Shane, deemools Direkter vum Lick-Observatoire, huet hien eng Zielung vun ongeféier 1 Millioun Galaxië vum nërdleche Stärenhimmel (Shane-Wirtanen-Galaxiëzielung) opgestallt. Op 1246 fotografesche Placken, déi ufanks fir d'Studium vun der Eegebeweegung vu Stäre gemaach goufen, hu si mat einfachste Mëttelen d'Galaxien an 1,6 Millioune Felder vu jee 10×10 Bouminutten agedeelt a krute sou eng Virstellung vun der groussraimeger Verdeelung vu Galaxien am Universum.
François Lang
Den 29. Oktober 1911 an den 29. Abrëll 1913 huet de François fir déi lëtzebuergesch Foussballnationalekipp gespillt.
Tarabella
Tarabella ass de Familljennumm vun ë. a. follgende Persounen:
Marcel Lahure
De Marcel Lahure, gebuer den 23. Januar 1919 a gestuerwen de 5. Mäerz 1999, war e lëtzebuergesche Foussballspiller.
Den 13. an de 27. Mee 1945 huet hie fir déi lëtzebuergesch Foussballnationalekipp gespillt. Den 13. Mee 1945 ass deen éischte Lännermatch nom Zweete Weltkrich am Stadion op der Areler Strooss gespillt ginn. Viru ronn 13.000 begeeschterte Leit huet Lëtzebuerg deemools d'Belsch-A-Ekipp sensationell 4:1 geschloen.
De Marcel Lahure ass de Papp vum Journalist Petz Lahure.
Hott
Eng Hott ass en Apparat, deen den Damp, dee beim Kachen entsteet, ofzitt an dacks och filtréiert. Och an der Industrie an am Laboratoire ginn Hotten agesat fir gëfteg oder ongewollt Gaser, Dämp oder Aerosolen z'evakuéieren.
An der Kichen ass d'Hott iwwer der Kachplack installéiert.
Rhens
Rhens ass eng Stad am Landkrees Mayen-Koblenz a Rheinland-Pfalz an zweete Verwaltungssëtz vun der Verbandsgemeng Rhein-Mosel, zu där se och gehéiert.
Geographie
Rhens läit op enger Héicht vu 77 m um westlechen Uwänner vum Rhäin, dat relativ flaach ass, vis-à-vis vum géien Hank, op där anerer Rhäinsäit, op deem d'Marksburg steet. Rhens gehéiert zanter zum UNESCO-Kultur-Weltierwen "Oberes Mittelrheintal".
Rhens ass mam Zuch oder iwwer d'B 9 gutt z'erreechen. Zu Rhens gehéieren d'Quartieren Hünenfeld a Schauren.
Geschicht
Rhens gouf eng éischt Kéier den 29. September 874 schrëftlech ernimmt, wéi den Äerzbeschof vun Tréier Bertolf dem Klouschter St. Kunibert zu Köln säi Besëtz konfirméiert huet. 1174 hunn d'Grofe vu Saffenburg hire Rhenser Besëtz un d'Kurfürstentum Köln verkaaft.
Tincques
Tincques ass eng franséisch Gemeng am Departement Pas-de-Calais an der Regioun Hauts-de-France.
LkCa 15b
Entdeckung
Den Himmelskierper LkCa 15b gouf am Joer 2011 am Keck-Observatoire op Hawaii vun den Astronomen Adam Kraus vum Institute for Astronomy vun der Universitéit vun Hawaii an dem Michael Ireland vun der australescher Macquarie University entdeckt. Eréischt d'Kombinatioun vun zwou Technike fir d'Liquidatioun vum helle Stäreliicht huet déi direkt Observatioun erméiglecht. Dat waren eng adaptiv Optik um Teleskopspigel ënner Asaz vu leeschtungsfäege Computeren an eng speziell Interferometrietechnik déi sougenannt Aperture masking interferometry. Spéider huet eng international Grupp vun Astronomen ëm d'Stephanie Sallum vun der Universitéit vun Arizona weider Observatioune gemaach.
Beschreiwung
Den LkCa 15b läit an der Taurus Moleküllwollek 1, enger grousser Moleküllwollek am Stärebild Taurus. Déi Regioun, déi ongeféier 430 Liichtjoer vun eiser Äerd ewech läit, ass eis noost Stäregebuertssregioun. Do bilt den LkCa 15b mat de béide Protoplanéiten LkCa 15c an LkCa 15d e Planéitesystem. Den Zentralstär ass mat ongeféier 2 Millioune Joer nach ee jonke Stär LkCa 15. D'Himmelsobjete sinn am zirka 50 AE groussen, bal stëbs- a gasfräiem Zentrum vun engem Transitional Disk. No den Astronome beleeën d'Infraroutbiller an déi charakteristesch Stralung vum 9700 Grad waarme Waasserstoffgas (Waasserstoffgléien), datt Planéite gebilt ginn. Et konnt d'Liichte vu Stëbs nogewise ginn, deen op de Protoplanéit LkCa 15b fält, an deen doduerch méi grouss gëtt. D'Virgäng goufe mat Laangzäitobservatioune mam Large Binocular Telescope an Arizona an dem Magellan-Teleskop am Chile nogewisen. Nom Matentdecker Adam Kraus handelt et sech beim LkCa 15b ëm ee vu Stëbs a Gas ëmkreesten, Jupiterähnleche Gasplanéit. No de Miessunge soll hie méi e staarkt Magnéitfeld wéi de Jupiter hunn, dat bis 20-mol sou staark wéi d'Äerdmagnéitfeld ass.
Den LkCa 15b ass den éischten an de jéngsten observéierten Exoplanéit, dee sech wéinst Akkretioun nach an der Genesis ass. Mat weideren Observatioune wëllen d'Astronomen hir Theorien iwwer d'Planéitegenesis iwwerpréiwen.
Rhens
Geschicht
Dat bedeitendst Evenement an der Geschicht vun der Stad war 1338, wéi de sougenannte Kurverein zu Rhense forméiert gouf, wou sech siwe Kurfürsten op déi zukünfteg Modalitéite vun der Wal vum neien däitsche Kinnek eens goufen, an dem Poopst säi vun him beusprocht Approbatiounsrecht oferkannt hunn.
Den 11. Juli 1346 gouf de Karel IV. (Karel I. vu Lëtzebuerg) zu Rhens zum réimesch-däitsche Kinnek gewielt. 1400 gouf de Wenzel, dem Keeser Karel IV. säi Jong, als réimesche Kinnek ofgewielt, an de Ruprecht III., de Palzgrof bei Rhein, zu Rhens zum neie Kinnek gewielt.
Zënter der Mëtt vum 19. Joerhonnert gëtt et Mineralwaasser a soss Gedrénks, dat hautesdaags ënner de Markennimm „Rhenser“, „Perling“ a „Silvetta“ verkaaft gëtt, zu Rhens ofgefëllt.
NGC 5308
Den NGC 5308 ass eng lënsefërmeg Galaxis am Stärebild Ursa Major. D'Galaxis gouf am Joer 1790 vum Astronom Wilhelm Herschel mat sengem 18,7 Zoll-Spigelteleskop entdeckt.
Dietmar Schönherr
Den Dietmar Otto Schönherr, gebuer de 17. Mee 1926 zu Innsbruck, Tirol a gestuerwen den 18. Juli 2014 zu Santa Eulària des Riu, Ibiza, Balearen, Spuenien, war en éisträichesche Schauspiller, Schlagersänger, Speaker vu Lauschterspiller, Televisiounsmoderateur, Synchronspriecher, Schrëftsteller, Iwwersetzer a Regisseur.
Rhens
Geschicht
Rhens huet haut eppes iwwer 3000 Awunner.
Hofweiler
Hofweiler ass eng Uertschaft an der Gemeng Welschbillig am Landkrees Tréier-Saarburg.
Dietmar Schönherr
Vun 1947 bis 1952 war hie Speaker, Schauspiller, Regisseur, Reporter an Auteur beim éisträichesche Radio. Duerno goung en als Radiosdramaturg a Moderater bei de WDR op Köln.
1955 hat hien als Schauspiller mam Film Rosenmontag säin Duerchbroch. Hien huet vun do un an iwwer 100 Kinosfilmer matgespillt a war och am Theater aktiv.
1958 huet hie seng Carrière als Schlagersänger ugefaangen, wou en allerdéngs manner Succès hat.
Hie gouf duerch seng Haaptroll an der éischter däitscher Science-Fiction-Tëleesserie Raumpatrouille bekannt an och als Moderater vun der Show Wünsch Dir was a vun 1973 u vun der Talkshow Je später der Abend op der däitscher Televisioun.
Den Dietmar Schönherr huet sech ausserdeem zanter 1985 fir sozial a kulturell Projeten am Nicaragua engagéiert.
Nieft all deem huet hien och Romaner, Erzielunge Kanner- a Jugendbicher geschriwwen, an eenzel Wierker vum André Gide a vum Jean-Paul Sartre aus dem Franséischen an d'Däitscht iwwersat.
Single-Schallplacken
(1) mit Vivi Bach
Merlin
De Merlin (oder op Walisesch Myrddin) ass e mytheschen Zauberer, deen d'Metamorphos beherrscht, d'Naturelementer an d'Déiere commandéiere kann, a sech ganz besonnesch dem Bësch verbonne fillt.
De Fong vu senger Seeche kënnt aus der keltescher Mythologie a bezitt sech op en Druid. Richteg bekannt gouf en awer eréischt wéi e vum Geoffrey vu Monmouth an d'Artusseechen ageflecht gouf, a sou zu enger vun deene wichtegsten erfonntene Figuren aus der mëttelalterlecher Literatur gouf.
Originn
Literaresch als éischt ernimmt gëtt de Merlin als "Myrddin Emrys" (och nach "Ambrosius Aurelianus") beim Nennius a sengem Wierk Historia Britonum aus dem 8. bis 9. Joerhonnert. E beschreift de Mythos, datt de Merlin als "Kand ouni Papp" bei de brittesche Kinnek Vortigern bruecht gouf, fir als Mënschenaffer de séchere Bau vun engem Tuerm ze garantéieren, dee bis dohin ëmmer nees an e Koup gefall war. De Merlin entgeet dem Afferdout, andeems en erkläert datt deen Tuerm ni hale kéint, well ënner dem Buedem wou e stoe sollt kommen e wäissen Draach mat engem rouden an engem Séi kämpfe géif. Dëst gouf als Prophezeiung vum Krich tëscht de Britten an de Sachsen opgeholl.
Eng zweet al Merlin-Source fënnt sech a waliseschen Iwwerliwwerungen iwwer de Myrddin Wyllt (och nach "Myrddin Lailoken"). Dee war e berüümte Bard a Prophéit, dee 573 n. Chr. an der Schluecht vun Arfderydd de Verstand verluer soll hunn, wéi d'Leit vu sengem Kinnek Gwenddoleu fab Ceidiaw eng grausam Néierlag géint de Rhydderch Hael erlidden hunn. Hien ass virun deem leschgenannten an d'kaledonesch Bëscher geflücht, wou en dunn als Verréckten (dat ass dem John T. Koch no d'Etymologie vu "myrddin") Wäissounge gemaach hätt. Notamment déi, datt hien en dräifachen Doud erleide géif, wat effektiv wouer gi wier wéi marodéirend Schéifer en iwwer eng Klipp gejot hätten, wou e vun engem Poul dee vu Fëscher vergiess gouf opgespiisst ginn, a schlussendlech mat sengem Kapp ënner Waasser gestuerwe wier.
La Fare-les-Oliviers
La Fare-les-Oliviers (op Okzitanesch: La Fara deis Oliviers) ass eng franséisch Gemeng am Departement Bouches-du-Rhône an der Regioun Provence-Alpes-Côte d'Azur.
D'Gemeng läit ënner dem Südhank vum Massif du Mauribas am Dall vum Arc deen och praktesch seng ganz Südgrenz mat der Gemeng Velaux mécht.
Spullmaschinn
Eng Spullmaschinn ass en elektreschen Apparat, mat deem een Iessgeschier wéi Telleren, Glieser, Läffelen, Forschetten oder Messere maschinell botzt.
Kullang (Daach)
E Kullang (vereelzt: Kondel) ass en Bauelement, dat um Daach vun engem Gebai festgemaach ass. Seng Funktioun ass d'Opfänken an den Offloss vum Reewaasser. De Kullang ass um ënneschten Deel vum Gespär oder just iwwer der Corniche ënner der Daachtraf festgemaach. Wann et reent, leeft d'Waasser den Daach erof a fällt an de Kullang, duerch deen et op eng bestëmmt Plaz ënne beim Gebai oder an d'Kanalisatioun leeft. D'Reewaasser ka vum Kullang awer ënner anerem och an eng Zetär geleet ginn. Den Deel vum Kullang ënner der Traf ass meeschtens e Bac a Form vun engem Rouer, deen no uewen hallef op ass, e kann awer och eng rechteckeg Form hunn.
Kullange kënnen aus Koffer, Aluminium, verzénktem Blech, PVC oder Holz sinn. Meeschtens hänke s'a Kreep, de Kullangskreep, et kann awer och eng Konstruktioun sinn déi mat Blech oder soss engem waasserdichte Material ausgeluecht ass.
Manuel Marín
De Manuel Marín González, gebuer den 21. Oktober 1949 zu Ciudad Real a gestuerwen de 4. Dezember 2017 zu Madrid, war e spuenesche Politiker (PSOE).
De Manuel Marín huet Droit mat Spezialisatioun op europäeschem Droit studéiert. Tëscht 1977 an 1982 a vun 2000 bis 2008 gouf hien op der Lëscht vum PSOE an de Congreso de los Diputados, déi Ënnescht Chamber, gewielt. Vun 1982 bis 1985 war Regierungsmember, zoustänneg fir d'Bäitrëttsverhandlunge mat der Europäescher Gemeinschaft.
Love & Money
Love & Money ass en US-amerikanesch-däitsche Film vum James Toback aus dem Joer 1982.
Rue de la Congrégation
D, op lëtzebuergesch Joffer(e)gässel oder Jufferngässel''' genannt, ass eng Strooss an der Uewerstad vun der Stad Lëtzebuerg. Se leeft vum Schoulbierg a süd-westlecher Richtung bis op de Boulevard Roosevelt.
Geschicht
Den Numm deen haut nach gebräichlech ass, Jufferngässel, fënnt een an den eelsten Dokumenter vun der Stad erëm. Déi Gaass louch héchstwarscheinlech an der direkter Ëmgéigend vum Klouschter dat 1627 vun de Klarissinnen-Schwëstere vun der Congrégation Notre-Dame vu Metz do gegrënnt gi war.
Den offiziellen Numm „Rue de la Congrégation” vun der aktueller Strooss geet op dat genannt Klouschter zeréck, dat un déi haiteg Dräifaltegkeetskierch ugebaut war an zu deem och eng Primaire-Schoul fir Meedercher gehéiert huet. An de 1730 er Joren hat den Uerden eng Kierch gebaut (déi haiteg Dräifaltegkeetskierch), mat enger Schoul direkt dernieft. An deem Schoulgebai war tëscht 1830 an 1838 d'Stadverwaltung ënnerbruecht.
D'Kongregatiounsschwësteren hu fir d'éischt (bis 1810) an engem Gebai gewunnt, dat e Refuge vun de Zisterzienserschwëstere vun Déifferdeng war, duerno an engem Gebai, dat virdrun e Refuge vun der Abtei Almënster war.
D'Strooss housch uganks Rue de la Trinité (bis 1798), duerno Rue de la Fraternité (1798 bis 1807). Den haitegen Numm huet se zanter dem 21. November 1807, mat Ausnam vun der Nazizäit, an där se a Jufferngässel ëmgedeeft gouf, en Numm deen haut nach geleefeg ass.
Paris-Roubaix 1924
De Lëtzebuerger Nic Frantz konnt sech déi véiert Plaz reservéieren.
Manuel Marín
Vun 1986 bis 1999 war hie Member vun der Europäescher Kommissioun: ënnert dem Jacques Delors zoustänneg fir Beschäftegung, sozial Affairen a Chancegläichheet an ënnert dem Jacques Santer fir d'Bezéiunge mam Mëttelmierraum, Latäinamerika a Mëttel- an Ostasien. Nom Récktrëtt vun der Santer-Kommissioun, 1999, war de Marín e puer Méint laang President vun der Europäescher Kommissioun faisant fonction.
Hie war bestuet an hat zwee Kanner.
Joseph Faulké
De Joseph Faulké, gebuer den 1. Januar 1863 zu Nanzeg a gestuerwen de 27. Januar 1947 an der Stad Lëtzebuerg, war e lëtzebuergesche Policebeamten, Pilzkenner an Auteur.
De Policebrigadier
De Joseph Faulké, deen a Frankräich op Welt komm war an deem säi Papp an Däitschland, seng Mamm awer zu Lëtzebuerg gebuere war, huet 1884 eng Optiounserklärung fir d'lëtzebuergesch Nationalitéit ze kréien eragereecht. Hien huet do bei der Eisebunn geschafft. 1889 huet hien de Beruff gewiesselt an ass Polizist an der Stad Lëtzebuerg ginn, wou hien als Sergent de ville ugefaangen huet. 1902 ass hie Policekommissär-Adjoint ginn. Seng Carrière huet de Faulké als Police-Brigadier an als Maart-Inspekter (inspecteur des marchés) vun der Stad Lëtzebuerg ofgeschloss.
De Maart-Inspekter a Pilzkenner
Als Maartkontroller huet de Faulké sech gutt mat den Déieren a Pilzen, déi um Maart verkaaft goufen, auskannt. Zesumme mat sengem Chef, dem Policekommissär Alphonse Rupprecht, huet hien an de Joren 1916 bis 1925 de Relevé vun den iessbare Pilzen, déi all Joer an der Stad Lëtzebuerg um Maart verkaaft goufen, am Bulletin vun der Société des naturalistes luxembourgeois (SNL) publizéiert. Donieft huet hien do zesumme mam Pierre Medinger, dem Chef vum Chimiesdepartement vum Bakteriologesche Laboratoire (Staatslabo), en Artikel iwwer Vergëftungsfäll bei Hénger, déi Waasserglas gefriess haten, publizéiert.
Jeff Eagle
Den Jeffrey "Jeff" Eagle, gebuer de 26. Abrëll 1947 am Quartier Brooklyn vun New York, ass e fréieren US-amerikanesche Pornoschauspiller, deen och a "gängege" Filmer an an Televisiouns- an Theaterproduktioune mat Niewerolle geschafft huet. Als Pornoacteur, war hien ënner dem Pseudonym Jeffrey Hurst bekannt, an huet hien och ënner sechs aneren Aliasse figuréiert.
Den Eagle ass an enger jiddescher Famill am Brooklyner Staddeel Bensonhurst op d'Welt komm. Hien huet op enger Héichschoul Drama studéiert, an huet dervu gedreemt, fir eng Carrière als Theaterschauspiller unzefänken. Seng éischt Experienz op der Bün war keen Erfolleg, duerno ass hie just Zeenenaarbechter an engem Theater ginn. 1972 koum den Eagle bei d'"Adult"-Industrie an am Joer 1973 ass hien ënner dem Alias Jeffrey Hurst, deen zu Éiere vu sengem Heemechtsquartier Bensonhurst geholl huet, a sengem éischten Hardcoreporno opgetrueden. All seng Aktivitéit war an der Period vum sougenannte Golden Age of Porn (Porno Chic) an am Ganzen huet den Jeffrey "Hurst" a ronn 45 Produktioune matgemaach.
Parallel zum Pornofilm, huet hien och probéiert, a Mainstreamproduktiounen opzetrieden, besonnesch a verschiddenen Off-Broadway-Theaterstécker,. Den Jeff Eagle hat och an en ettleche Filmer a Seriene Niewerollen, grad wéi a Reklammsvideoen. Hien huet deemools seng Optrëtter am Pornofilm verheemlecht.
Derno gouf den Jeff Eagle mat der Roll vum Henry Weiner am Sexplorationfilm Slammer Girls (1987) bekannt. Seng spéider Aktivitéit a Filmer war minimal.
Hien ass den Auteur vun der Autobiographie Fade To Blue: The Accidental Porn Star.
Distrikt Bülach
Den Distrikt Bülach ass en Distrikt am Kanton Zürich an der Schwäiz.
Manuel Rivera-Ortiz
De Manuel Rivera-Ortiz, gebuer den 23. Dezember 1968 zu Pozo Hondo, Guyama, Puerto Rico, ass en US-amerikanesche Fotograf.
2007 gouf hie mam Artist of the Year Präis - Arts and Cultural Council for Greater Rochester ausgezeechent.
Fossil
Fir datt e Liewewiesen als Fossil kann erhale bleiwen, muss et no sengem Doud séier zougedeckt ginn. Déi allermeescht doudeg Déieren a Planzen gi gefriess, an all d'Reschter ginn normalerweis zerstéiert. Souguer haart Muschelschuele gi vun de Waasserwelle widderenee gestouss, gebrach a mat der Zäit zu Sand zerriwwen.
Zënter op d'mannst 3,5 Milliarde Joer gëtt et Liewen op der Äerd. Et fënnt een aus där Zäit nëmme mikroskopesch kleng Fossilie vun Eenzeller (Bakteerien). Réischt 3 Milliarde Joer méi spéit, viru 540 Millioune Joer, hu sech am Mier vill verschidde Villzeller entwéckelt, déi schonn e puer Zentimeter grouss goufen. Am Naturmusée sinn eng Rei Fossilien aus dem kanadesche Burgess-Schifer ausgestallt, déi viru 505 Millioune Joer gelieft hunn.
Ravi Shankar
De Ravi Shankar, op Bengalesch রবি শংকর Rabi Śaṃkar, gebuer de 7. Abrëll 1920 zu Varanasi als Robindro Shaunkor Chowdhury a gestuerwen den 11. Dezember 2012 zu San Diego (Vereenegt Staaten), war en indesche Sitarspiller a Komponist.
Hien ass de Papp vun de Sängerinnen Norah Jones an Anoushka Shankar.
Fossil
Fossilien zu Lëtzebuerg
Déi eelst Steng vu Lëtzebuerg si viru ronn 400 Millioune Joer am Devon-Mier entstanen. Am Éislek kann een typesch Fossilien aus där Zäit fannen, d'Trilobiten, eng Klass vu Glidderféisser, déi virun 250 Millioune Joer ausgestuerwe sinn. Dofir fënnt een där keng am Guttland, wou d'Gestengs méi jonk sinn.
Gromper
D'Gromper (Solanum tuberosum; deels och Bupp genannt) ass eng Notzplanz déi wéi d'Tomat, de Paprika an den Tubak zur Famill vun de Solanaceae (Nuetsschietgewächser) gehéiert. D'Planz staamt aus den Anden (Peru). Am allgemenge Sproochgebrauch gëtt d'Wuert "Gromper" just fir déi ënnerierdesch Knoll gebraucht.
D'Knoll
D'Gromper ass wat d'Quantitéiten ugeet dat véiertwichtegst Liewensmëttel op der Welt. Et gëtt eng Abberzuel Zorten, grondsätzlech ënnerscheet een an der Kichen tëscht feste Grompere fir z. B. an Zaloten (z. B. Nicola), mielzege Grompere fir Püree (z. B. Bintje), an dann déi "éischter fest" Grompere mat Eegenschaften déi do dertëscht leien (z. B. Charlotte, Désirée). D'Gromper gëtt awer och als Fuddermëttel an an der Industrie gebraucht, do ënner anerem fir Steif ze gewannen a fir d'Fabrikatioun vun Ethanol.
Wirtschaftlech Aspekter
Hautdesdaags gëtt d'Gromper a méi wéi 100 Länner ugebaut an 2005 goufen der weltwäit 322 Milliounen Tonne gezillt. Déi gréisst Produzente sinn (a Milliounen Tonnen):
Donna Wilkes
D'Donna Consuelos Wilkes, gebuer den 11. November 1959 zu New York City, ass eng US-amerikanesch Schauspillerin, déi hir Filmaktivitéit 1978 ugefaangen huet. Den Haaptdeel vun hirer Carrière a Filmer an an der Televisioun war an den 1980er Joren.
Si ass d'Duechter vun engem Dokter a vun enger Night-Club-Sängerin. Si hat meeschtendeels Niewerollen an Tëleesserien, a bei den Tëleesrolle war d'Wilkes bekannt mat der provokanter Roll als Pamela Plentiss an Days of Our Lives. Ausser den Televisiounrolle gouf d'Donna Wilkes mat der Roll als Jackie Peters am Horrorfilm Jaws 2 (1978), an och mat der Haaptroll als Molly "Angel" Steward am Film Angel (1984) bekannt ,.
D'Wilkes huet 1989-91 mat der Schauspillerei opgehalen, an den 2010er Joren huet si dunn awer kuerz e Comeback an Horrorfilmer gestart.
Ittel
Ittel ass eng Uertschaft an der Gemeng Welschbillig am Landkrees Tréier-Saarburg.
Gromper
Nierstoffer
Gepellte/geschielte Grompere bestinn zu 78 % aus Waasser, dowéinst bréngen 100g et just op 85 kcal. Donieft enthale se nach :
Wann de Proteingehalt vun de Gromperen och ganz bescheiden ass, sou huet dat wéinegt wat dran ass awer wéinstens e ganz héije biologesche Wäert (déi héchst bei de Planzen).
Alkaloiden
An der Gromper si wéi an de meeschten Nuetsschietgewächser Gëftstoffer, virun allem den Alkaloid Solanin, deen an alle gréngen Deeler vun der Planz, de Bléien an de Knollen (an do absënns an der Schuel) ze fannen ass. Duerch d'Kachen zitt en zum groussen Deel an d'Kachwaasser.
D'Knolle sollen am Däischtere versuergt ginn, soss produzéiere se nach méi Solanin fir sech géint Friessfeinden an d'Fäulnes ze schützen, wat een dorun erkennt, datt se sech gréng verfierwen. Gréng a gekéngt Grompere kënnen déck geschielt a mat erausgepickten "Aen" nom Kachen héchstens nach vun Erwuessene giess ginn, mä op kee Fall méi vu klenge Kanner.
Canton d'Aubenas-1
De Canton d'Aubenas-1 ass eng franséisch administrativ Andeelung am Arrondissement Largentière, am Departement Ardèche an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Tilloy-lès-Hermaville
Tilloy-lès-Hermaville ass eng franséisch Gemeng am Departement Pas-de-Calais an der Regioun Hauts-de-France.
Canton d'Aubenas-2
De Canton d'Aubenas-2 ass eng franséisch administrativ Andeelung am Arrondissement Largentière, am Departement Ardèche an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Dampdëppen
Dampdëppen ouni Drock
An Nordafrika hunn änlech Dëppe mat engem koneschen Deckel ënner dem Numm Tajine eng laang Traditioun. En anert vun de bekannten Dampdëppen ass de Couscoussier.
Dampdëppe mat Drock
An engem Drockdampdëppen entsteet am Dëppen en Iwwerdrock vun normalerweis 1,8 bar, wouduerch d'Temperatur vum kache Waasser op eng 116 °C klëmmt. De Virdeel dovun ass, datt sou d'Iesswuere méi séier gekacht sinn. Déi Zort vun Dëppe gëtt dann och Schnellkachdëppen genannt. En anere Virdeel ass, datt an dësen Dëppen och an de Bierger, wou d'Kachtemperatur keng 100 °C erreecht, Iesswuere richteg gekacht kënne ginn.
D'Erfindung vum Drockdampdëppe geet op den Denis Papin zeréck dee mat sengem sougenannten Digesteur dat éischt Drockdëppe gebaut hat.
Blas Cantó
De Blas Cantó Moreno, gebuer de 26. Oktober 1991 zu Ricote, ass e spuenesche Popsänger a Lidderschreiwer. Hien huet Spuenie beim Eurovision Song Contest 2021 zu Rotterdam an Holland mam Lidd Voy a quedarme vertrueden. Bei der Finall koum hien op déi 24. Plaz mat 6 Punkten.
Francis Kirps
De Francis Kirps, gebuer den 2. Dezember 1971 an der Stad Lëtzebuerg, ass e lëtzebuergesche Schrëftsteller.
2020 krut hien de Servais-Präis fir seng Kuerzgeschichtesammlung Die Mutationen.
Barnaba Oriani
De Barnaba Oriani, gebuer de 17. Juli 1752 zu Carignano a gestuerwen den 12. November 1832 zu Brera deemools am Kinnekräich Lombardo-Venetien, war en italieeneschen Astronom a Wëssenschaftler.
Le Châtelet-sur-Meuse
Le Châtelet-sur-Meuse ass eng franséisch Gemeng am Departement Haute-Marne an der Regioun Grand Est.
Barnaba Oriani
No der Primärschoul zu Carigniano hat hien zu Mailand op der Héichschoul vu San Alessandro studéiert. Nom Studium a Physik, Mathematik, Philosophie an Theologie gouf hie 1775 Paschtouer.
Möhn
Möhn ass eng Uertschaft an der Gemeng Welschbillig am Landkrees Tréier-Saarburg.
Barnaba Oriani
Wéinst sengem groussen Intressi fir d'Astronomie gouf hie 1776 Mataarbechter am Observatoire vu Brera, an deem hie 1778 Assistent a schliisslech 1802 Direkter gouf.
Den Oriani war e laangjärege Frënd vum Giuseppe Piazzi, dem Entdecker vum Zwergplanéit Ceres. Si hu 37 Joer u villen astronomesche Projeten zesummegeschafft. Vun 1808 u war hie korrespondéierende Member vun der Bayerescher Wëssenschaftsakademie.
La lectrice (Film)
La lectrice ass e franséische Film vum Michel Deville aus dem Joer 1988 nom Roman mam selwechten Numm vum Raymond Jean.
Ëm wat geet et am Film?
D'Constance liest Mënschen déi eleng sinn, Bicher vir, sou engem klenge Meedchen, engem Direkter, engem Generol senger Witfra an dem Eric, engem jonke kierperlech Handicapéierten...
Eric Veiga
Den Eric Veiga, gebuer den 18. Februar 1997 an der Stad Lëtzebuerg, ass e lëtzebuergesch-portugisesche (Sic!) Foussballspiller.
Hien huet den 2. September 2016 fir d'éischt fir déi lëtzebuergesch Foussballnationalekipp gespillt.
Santiago (Cap Vert)
Santiago (Ilha de Santiago, "Insel vum hellege Jacques") ass déi gréisst vun de Kapverdeschen Inseln am Atlantik.
Geographie
Santiago gehéiert zu der südlecher Inselgrupp Ilhas de Sotavento ("Inselen ënnert dem Wand"). Si ass 991 km² grouss an huet ronn 290.000 Awunner. D'Haaptstad Praia (132.000 Awunner) läit am Süde vun der Insel. Déi zweetgréisst Stad, am Zentrum vun der Insel, ass Assomada.
Wéi déi aner kapverdesch Inselen och ass Santiago eng Vulkaninsel mat staarke Reliefer, weiden Däller a Form vun engem U, Héichflächen an Zeiebierger. Deen héchst Punkt ass de Pico da Antónia (1.394 m), zweethéchsten de Serra da Malagueta. Am Zentrum vun der Insel, wou d'Bierger sinn, reent et méi dacks, an do gëtt och vill Landwirtschaft bedriwwen, iwwerdeems et an de flaache Küstreregioune wüstenarteg dréchen ass.
Administrativ ass Santiago an aacht Concelhos (Arrondissementer) agedeelt: Praia, Ribeira Grande, São Domingos, São Lourenço dos Órgãos, São Salvador do Mundo, Santa Cruz, Santa Catarina, São Miguel an Tarrafal.
Geschicht
D'Insel gouf 1460 vum Antonio da Noli besidele gelooss, deen do eng kleng Garnisoun zu Cidade Velha (dat deemools nach Ribeira Grande housch) installéiert huet.
Am 16. Joerhonnert huet Cidade Velha eng Schlësselroll am Sklavenhandel gespillt, well do tëscht Afrika an Amerika op engem Tëschestopp "den Tri gemaach" gouf. Et war dann och deemools déi zweeträichst Stad vum portugisesche Welträich. Mee de Sklavenhandel ass dono ëmmer méi an d'Hänn vun de Fransousen, Britten Hollänner a Spuenier geroden, a Santiago gouf ëmmer nees vu Piraten iwwerfall. No engem besonnesch zerstéiereschen iwwerfall 1712 gouf Cidade Velha als Haaptstad opginn an déi gouf op de Plateau vu Praia verluecht, dee besser verdeedegt konnt ginn.
Ekonomie
D'Landwirtschaft (Mais, Zockerrouer, Banannen, Maniok a Mango) an de Fëschfank, souwéi den Handel mat deene Produkter, sinn déi Haapt-Wirtschaftsaktivitéiten. D'Déngschleeschtunge sinn am Gaang sech z'entwéckeln.
Op Santiago ass och d'Nationalbibliothéik an d'Nationalarchiv vum Cap Vert, d'Privat-Universitéit Jean Piaget an zwou ëffentlech Universitéiten, d'Universitéit vum Cap Vert (2006 opgaangen) an d'Universitéit vu Santiago.
Canton de Guilherand-Granges
De Canton de Guilherand-Granges ass eng franséisch administrativ Andeelung am Arrondissement Tournon-sur-Rhône, am Departement Ardèche an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Lëscht vun den nationale Monumenter an der Gemeng Parc Housen
An dëser Lëscht vun den nationale Monumenter an der Gemeng Housen sinn all national Monumenter opgezielt, déi an der lëtzebuergescher Gemeng Parc Housen ze fanne sinn (Stand: ).
Wuelessen
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
E' Schrek ob de' Lezeburger Parnassus
E' Schrek ob de' Lezeburger Parnassus (an haiteger Schreifweis: "E Schréck op de Lëtzebuerger Parnassus") ass e Bichelche mat Gedichter vum Antoine Meyer (1801-1857), dat 1829 erauskoum. Et ass dat éischt Buch op Lëtzebuergesch, an och dat eelst Stéck lëtzebueregeschsproocheg Literatur.
Editiounsgeschicht
D'Buch koum 1829 "bei J. Lamort, ob der Place-d'Aarem", wéi et um Deckel steet, earus.
1935 gouf et en Nodrock an 250 Exemplairen, dee laang vergraff war. An den 1980 Joren huet den Tun Gonner eng Iwwerdroung vun den Texter an déi modern Schreifweis fir d'Actioun Lëtzebuergesch preparéiert, ma si ass ni erauskomm. Uganks der 2000er Joren hat de Romain Hilgert den Text als e-Book op der Websäit www.luxemburgensia.lu vum Lëtzebuerger Land zougänglech gemaach; dëse Site gëtt et awer zanter engem Strapp Joren net méi.
2004 koum d'Buch, zesumme mam Meyer sengem Jong vun Schrek ob de Letzeburger Parnass (1832), an der Serie Lëtzebuerger Bibliothéik vum Mierscher Literaturzenter eraus. De Roger Muller presentéiert dodran d'Originaltexter mat géintiwwergestallt der Transkriptioun an déi haiteg Schreifweis, a gëtt eng literaturhistoresch Aféierung an d'Wierk.
Canton du Pouzin
De Canton du Pouzin ass eng franséisch administrativ Andeelung am Arrondissement Privas, am Departement Ardèche an der Regioun Auvergne-Rhône-Alpes.
Mam Dekret vum 13. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Felicitas Mayall
D'Felicitas Mayall gebuer als Barbara Veit am Joer 1947 zu München a gestuerwen den 21. Juli 2016 war eng däitsch Journalistin a Schrëftstellerin.
Jean d'Ormesson
De Jean Bruno Wladimir François-de-Paule Le Fèvre d'Ormesson, gebuer de 16. Juni 1925 zu Paräis a gestuerwen an der Nuecht op de 5. Dezember 2017 zu Neuilly-sur-Seine, war e franséische Schrëftsteller a Journalist, a Member vun der Académie française.
Angel at My Table
Angel at My Table war eng lëtzebuergesch Rockgrupp déi tëscht 2009 an 2015 existéiert huet.
Aigremont (Haute-Marne)
Aigremont ass eng franséisch Gemeng am Departement Haute-Marne an der Regioun Grand Est.
Angel at My Table
Hire Museksstil hu si selwer als "Power-Pop" bezeechent.
Geschicht
D'Grupp gouf vun 3 Memberen (Joe, Tom, Adriel) vun der fréierer Band "Javies" gegrënnt.
Am Februar 2010 ass déi éischt Single „City Romance“ erauskomm, déi sech 12 Wochen an den Top-3 vun de lëtzebuergeschen Charts placéiere konnt. Den 10. Abrëll vum selwechte Joer ass eng EP mat dem selwechten Numm erauskomm.
De 27. Juni si se beim Rock-A-Field-Festival zu Réiser an de 4. Juli beim Rock um Knuedler zu Lëtzebuerg opgetrueden.
De 15. Juli 2010 hu se als Virgrupp vu Good Charlotte gespillt. Den 12. August si se fir d'éischt an Däitschland zu Püttlingen um Rocco del Schlacko opgetrueden. Am Dezember hate s'en Optrëtt zu Santander a Spuenien am Kader vun der „Myspace Eurodemo Finales“. Virdrun hate se nach 3 Concerten zu Wien.
De 5. Abrëll 2011 huet Angel at My Table déi éischt Kéier an der Belsch gespillt. Den 20. an 21. Abrëll si se zu Lëtzebuerg als Virgrupp vu One Republic opgetrueden.
No hirem Optrëtt de 27. Mee um Food for Your Senses Festival huet d'Grupp eng kleng Däitschland- an Éisträichtournee gemaach. Ee vun deene Concerte war um Frequency-Festival zu Sankt Pölten an Éisträich wou se Opener fir d'Kaiser Chiefs, The Kooks, Feeder, Friendly Fires an d'Chemical Brothers waren.
Den 30. September 2011 war Angel at My Table d'Virgrupp vun Jennifer Rostock, déi zu Dikrech opgetruede sinn. De 25. November hu s'als Virgrupp vun Auletta zu Tréier gespillt. Den Dag duerno ware se beim Sonic Visions Festival an der Rockhal zu Esch-Uelzecht derbäi.
De 25. Februar 2012 gouf déi zweet EP In a heartbeat verëffentlecht. Als Virgrupp op der Release-Party, déi an der Kufa zu Esch war, ass ënner anerem déi Däitsch Band Betray Your Idols opgetrueden. Angel at My Table hunn um Rock-am-Ring Bandwettbewerb deelgeholl, wou déi bescht Band um Festival um Nürburgring en Optrëtt als Newcomer-Act gewanne konnt. Se si bis an d'Finall komm an hunn den 19. Mee 2012 am Skaters Palace zu Münster ëm déi fräi Plaz um Rock-am-Ring gespillt, déi awer d'Punk-Band Destination Anywhere gewonnen huet.
2012 si s'och um Rock-a-Field, Fête de la Musique, Rock-um-Knuedler an um e-lake Festival opgetrueden. Um e-lake Festival hu s'op der Haaptbün mat Kool Savas, Bakushan, Emil Bulls an Mutiny on the Bounty gespillt.
Den 3. Mäerz 2012 war Angel at My Table bei RTL Télé Lëtzebuerg an der Sendung Ben's Club ze gesinn. Den 31. August 2012 goung d'Band op In a heartbeat Summer-Tour déi bis den 9. September gedauert huet an duerch Belsch, Däitschland, Lëtzebuerg, Frankräich a Groussbritannie gefouert huet. Déi éischt Concert's Rees duerch Australien, wou fënnef Optrëtter derzou gehéiert hunn, gouf den 18. November 2012 gestart.
Am März 2013 hunn Angel at My Table op der Canadian Music Week, zwéi Concerten zu Toronto en een zu Hamilton gespillt.
Am Summer 2013 huet den Tom d'Band verlooss an den Jimmy Braun ass neie Gitarrist ginn.
Trockner
En Trockner ass en Apparat, deen dat naasst Gezei an aner Textilien séier dréchent. Duerfir gëtt maschinell (waarm) Loft an eng Trommel mat de Kleeder geblosen, déi sech dréint, fir Loftlächer tëscht den Elementer ze loossen. Meescht gi Saache gedréchent, déi virdrun an der Wäschmaschinn gewäsch goufen.
Alfred Sisley
Den Alfred Sisley, gebuer den 30. Oktober 1839 zu Paräis, a gestuerwen den 29. Januar 1899 zu Moret-sur-Loing (Arrondissement Fontainebleau), war e franséischen impressionistesche Moler.
Angel at My Table
Geschicht
D'Release-Party vum Debut Album Light war de 17. Mee 2014 am Atelier mat der Ënnerstëtzung vun de lokale Band's Thoughts of the 4 a Five Cent Cones.
Alfred Sisley
Vun 1862 un hat hie Kontakt mat de Vertrieder vum Impressionismus, besonnesch mam Claude Monet an dem Auguste Renoir.
Angel at My Table
Geschicht
De Gittarist Jimmy Braun huet kuerz drop den erfollegräiche Projet Austinn lancéiert. Den anere Gittarist Jimmy Leen spillt och an der Gruppe Versus You a Mad Fox.
Alfred Sisley
Am Juni 1866 huet hie sech mat der Eugènie Lescouezec bestuet mat där hien zwee Kanner kritt huet. Den Auguste Renoir huet 1868 de bekannten Tableau "Les Fiancés" (och nach "le Ménage Sisley" genannt) vun der Koppel Sisley gemoolt.
Dirk Carlson
Den Dirk Carlson, gebuer den 1. Abrëll 1998 zu Portland am US-Bundesstaat Oregon, ass e lëtzebuergesch-US-amerikanesche (Sic!) Foussballspiller.
Hien huet den 2. September 2016 fir d'éischt fir déi lëtzebuergesch Foussballnationalekipp gespillt.
Phobos (Mound)
De Phobos, vum griich. Φόβος fir „Angscht“, ass de gréisste vun de béide Marsmounden. Den zweete Mound heescht Deimos. Genannt ass de Phobos nom Phobos, dem Jong a Begleeder vum griichesche Krichsgott Ares (lat. Mars).
Place François-Joseph Dargent
D'Eecher Plaz, offiziell Place François-Joseph Dargent, ass eng Plaz am Quartier Eech, an der Stad Lëtzebuerg; do, wou den Eecher Bierg (Côte d'Eich) an d'Eecher Strooss (Rue d'Eich) iwwergeet a wou d'Millebaacher Strooss (Rue de Muhlenbach) derbäikënnt.
Phobos (Mound)
Eegenschaften
Mat enger grousser Bunnenhallefachs vun nëmmen 9378 Kilometer beweegt sech de Phobos mat engem Obstand vu manner wéi 6000 km vun der Marsuewerfläch, ëm de Planéit a brauch fir een Ëmlaf 7 Stonnen, 39 Minutten an 12 Sekonnen. Seng Ëmlafperiod ass domat méi kleng wéi d'Period vun der Marsrotatioun. Mat sengem rechtleefegen Ëmlafsënn iwwerhëlt hie sou d'Marsuewerfläch a geet do – anescht wéi déi aner Himmelskierper – am Westen op an am Osten ënner. D'Opgäng respektiv Ënnergäng sinn an engem Intervall vun 11 Stonne 6 Minutten an 18 Sekonnen, soudatt se pro Dag zweemol, heiansdo och dräimol geschéien. D'visuell Magnitude (bezunn op den Duerchmiesser) vum Phobos bei der Kulminatioun um Marsequator entsprécht ongeféier der Hallschent vun eisem Vollmound. Déi visuell Hellegkeet vum Vollphobos erreecht um Marsequator bis zu −8,9 mag, also ongeféier en Zwanzegstel vun der Vollmoundhellegkeet. Duerch déi no Noperschaft zum Mars kënnt et bei jiddwer Ëmlaf vum Phobos zu enger Sonnendäischtert an zu enger Mounddäischtert. D'Sonnendäischterte sinn allerdéngs ni total, well de visuellen Duerchmiesser vun der Sonn mat ronn 20 Bouminutten däitlech méi grouss ass wéi dee vum Phobos (kuckt och: Phobosduerchgank virum Mars).
Place François-Joseph Dargent
Am nationale Stroossennetz ass dat d'Nationalstrooss 55, déi do op d'Nationalstrooss 7 stéisst.
Phobos (Mound)
Eegenschaften
De Bunneplang vum Phobos ass nëmmen 1,08° géint den Equatorplang vu sengem Planéit gebéit. Am Ënnerscheed zum Deimos läit d'Ëmlafbunn vum Phobos bannenzeg vun där fir d'Gezäitekräfte kritescher Roche-Grenz vum Mars a kënnt dem Planéit ëmmer méi no. Den Ofstand reduzéiert sech an engem Joerhonnert ëm 1,8 Meter, soudatt den Trabant a ronn 50 Millioune Joer ofstierze wäert. Et awer ugeholl, datt hien duerch déi ëmmer méi staark Gezäitekräfte virdrun auseneebrécht an e Rank ronderëm de Planéit formt, wéi dat z. B. beim Saturn ass.
De Phobos huet wéi den Äerdmound eng gebonne Rotatioun, dat heescht, hien dréint dem Mars ëmmer déi selwecht Säit zou. De klengen Trabant ass en onreegelméisseg geformte Kierper, deen als dräiachsegen Ellipsoid mat Achse vu 27, 22 an 19 Kilometer modelléiert ka ginn. Déi längst Achs vum Marsmound weist duerch déi gebonne Rotatioun op de Planéit zou. En huet eng mëttel Dicht vun 1,887 g/cm³ (wat vill manner ass, wéi déi vum Mars) an e Volume vu 5680 Kubikkilometer. Hien ass mat enger Stëbsschicht iwwerzunn, dem sougenannte Regolith, wéi en och op eisem Mound virkënnt.
D'Zesummesetzung ass onkloer, am warscheinlechste schéngt kuelestoffhaltegt Material, bedeckt mat ongeféier engem Meter Regolith (Zesummesetzung bal d'selwecht wéi déi vum Regolith vum Äerdmound, aus Silizium, Sauerstoff an Eisen). Och kleng Deeler vu Waasser oder Methan kéinten um Phobos sinn. Hien zitt eng Spuer vu verdämpte flüchtegen Elementer hanner sech; am warscheinlechste Waasser.
Place François-Joseph Dargent
Geschicht
D'Plaz gouf 1925 nom Apdikter a fréiere Buergermeeschter vun Eech, François-Joseph Dargent, genannt. Wärend der däitscher Besatzung am Zweete Weltkrich gouf s'a Langemarckplatz ëmgedeeft, no der Schluecht vu Langemarck am Éischte Weltkrich, déi an der Nazipropaganda heroiséiert gouf, a Wierklechkeet awer en Desaster war.
Phobos (Mound)
Uewerfläch
De gréissten an opfällegste Krater um Phobos heescht Stickney, nom Meederchersnumm vun derChloe Angeline Stickney Hall (1830–1892), der Fra vum Phobos-Entdecker. Si hat hire Mann bei der Sich vun de Marsmounden opgemontert, wéi dee scho wollt opginn. De Krater huet ronn 10 Kilometer am Duerchmiesser. De verantwortlechen Impakt muss – änlech wéi beim Krater Herschel um Mimas – de klenge Mound bal zerrappt hunn.
Place François-Joseph Dargent
Gebaier
Ronderëm d'Eecher Plaz stinn eng Rëtsch Gebaier, déi op der Lëscht vun den nationale Monumenter stinn :
D'Haus Nr. 8 (gebaut fir den Notaire Fritz Weber) ass net klasséiert; ma de Ginkgobam, deen do am Gaart steet, zielt zu de bemierkenswäerte Beem zu Lëtzebuerg.
Phobos (Mound)
Uewerfläch
E klengt, awer opfällegt Uewerflächekennzeechen ass de sougenannte Phobos-Monolith, dee sech schaarf vu senger Ëmgéigend ofzeechent an an der Géigend vum Stickney-Krater ass.
Wäschmaschinn
Eng Wäschmaschinn ass eng Maschinn, mat där ee Kleeder wäscht. Déi éischt primitiv Wäschmaschinne goufen et schonn am 17. Joerhonnert. Den elektresche Modell gouf 1910 entwéckelt. Eng modern Wäschmaschinn brauch generell e Stroum-, Waasser- an Ofwaasseruschloss. Déi meescht Wäschmaschinnen an Europa hunn eng Trommel, déi sech ëm eng horizontal Achs dréint.
Spas-Klepiki
Spas-Klepiki (op Russesch: Спас-Клепики) ass eng Stad am Oblast Rjasan am Zentralrussesche Federatiounskrees a Russland. Se läit eng 67 km nordëstlech vu Rjasan.
Wäschmaschinn
Si funktionéiert mat engem Zyklus (de Wäschgank), deen a verschidden zäitlech Phasen opgedeelt ass:
Phobos (Mound)
Entstoen
Seng Genesisgeschicht ass onkloer. Duerch seng onreegelméisseg Form gouf – wéi och am Fall vum Deimos – allgemeng ugehol, datt et en agefaangenen Asteroid ass. Villes deit drop hin, datt Phobos e sougenannte Rubble Pile ass, en Dreckskierper, deen nëmmen duerch Gravitatioun zesummegehale gëtt.
Duerch zwou onofhängeg Auswärtunge vu Miessunge vun der ESA-Sond Mars Express an der NASA-Sond Mars Global Surveyor am Joer 2010 gëtt elo och a Betruecht geholl, datt de Phobos duerch en Zesummestouss entstane kéint sinn: Kuuschtematerial gouf duerch en Asteroidenaschlag um Mars an d'Ëmlafbunn geschleidert, wou et sech agglomeréiert hat. D'Material ass zimmlech porös a manner dicht wéi en Asteroid. Et gëtt och diskutéiert, ob de Phobos den Iwwerrescht vun engem eelere, futtisse Mound ass.
Spas-Klepiki
Et ass de Verwaltungszentrum vum Distrikt Klepiki an ass déi klengst Stad a senger Regioun. Si huet Awunner (Stand ). D'Stad huet eng Fläch vun zirka 16 km².
Spas-Klepiki gouf am 16. Joerhonnert als Duerf gegrënnt. 1920 krut et d'Stadrechter.
Phobos (Mound)
Fuerschung
Well de Phobos sou no beim Mars steet, ass hie schwéier am Teleskop z'erkennen, well hie vum Mars fërmlech iwwerstraalt gëtt. Säi Wénkelofstand ass wärend enger duerchschnëttlecher Oppositioun vum Mars nëmme maximal 16 Bousekonne vun der Planéitenuewerfläch ewech. De Planéit ass awer iwwer 13 Gréissteklassen, dat heescht, méi wéi 200.000-mol méi hell wéi säi Mound. Sou gouf hien eréischt am Joer 1877 vum Hall entdeckt.
Déi sowjetesch Sonde Fobos 1 an 2 sollten op dem Trabant landen a mat engem raffinéierte Mechanismus op dem Mound „hin an hier sprangen“. Kuerz virum Verluergoe vun de béide Sonde konnten déi Gasausbréch um Phobos feststellen. Wou déi hierkoumen, ass onbekannt; eventuell war et Waasserdamp.